สวัสดีค่ะ หนูอยากทราบว่า ถ้ายาคุมที่ฝั่งหมดอายุการใช้งาน แต่ยังไม่ได้เอาออก (กำหนดเอาออกวันที่17ที่ผ่านมา แต่เลื่อนนัดเป็นวันที่7เดือนหน้า) ก่อนหน้านี้ประมาณ3อาทิตย์มีอะไรกับแฟนแต่ไม่ป้องกันมีสิทธิ์ท้องไหมคะ แต่เมื่อวันที่4 ก.ค.ประจำเดือนมา และหมดวันที่ 11 ก.ค. แล้ววันที่18ที่ผ่านมาหนูประจำเดือนอีกรอบ แบบนี้มีความเสี่ยงที่จะท้องไหมคะ หรือเป็นผลข้างเคียงของยาคุมที่หมดอายุคะ
สวัสดีค่ะ ยาคุมกำเนิดแบบฝังนั้น อยู่ได้ 3-5 ปีขึ้นกับชนิดของยา หากเลยกำหนดแล้ว ควรไปเอายาฝังออก เพราะยาจะไม่มีประสิทธิภาพเพียงพอในการคุมกำเนิดแล้ว แต่อาจจะยังมีฮอร์โมนในปริมาณต่ำๆที่ออกมาจากแท่งยา ทำให้มีผลข้างเคียงเช่นเลือดออกผิดปกติ ประจำเดือนมาคลาดเคลื่อนไปได้หลังยาหมดอายุแล้วไปมีเพศสัมพันธ์ที่ไม่ป้องกันนั้น มีโอกาสตั้งครรภ์ได้ค่ะ เลือดที่ออกเร็วกว่า22 วันจากรอบก่อนดังกล่าวมานั้น อาจเป็นเลือดจากสาเหตุอื่นที่ไม่ใช่ประจำเดือนเช่น ผลข้างเคียงจากยาฝังที่ยังค้างอยู่ การติดเชื้อหรือมีเนื้องอกของอวัยวะสืบพันธุ์ หรือภาวะแทรกซ้อนจากการตั้งครรภ์ได้หากเป็นเพศสัมพันธ์ภายใน 72 ชั่วโมงอาจมีข้อบ่งชี้การใช้ยาคุมฉุกเฉิน และครั้งหน้าควรใส่ถุงยางอนามัย ชุดตรวจครรภ์ให้ผลบวกได้ที่ 10-14 วันหลังปฏิสนธิ อาจซื้อมาตรวจยืนยันในเวลาดังกล่าวอีกครั้ง